laion/Wikipedia-Exotic huggingface dataset:
רובע ניקולאי

רובע ניקולאי (גרמנית: Nikolaiviertel) הוא רובע עתיק בברלין, שנוסד בסביבות שנת 1200 וממוקם בשכונת מיטה, בקרבת כיכר אלכסנדרפלאץ. הרובע מהווה, ביחד עם קולן הסמוכה את אלט-ברלין, הלב ההיסטורי המשוחזר של העיר. רובע ניקולאי נמצא על הגדה המזרחית של הנהר שפרה, ותחום ברחובות Rathausstraße, Spandauer Straße ו- Mühlendamm. הרובע נקרא על שם כנסיית ניקולס הקדוש שנמצאת במרכזו והיא הכנסייה העתיקה ביותר בברלין. שני היישובים, ברלין העתיקה וקולן (אשר בצדו השני של השפרה), מקורם בנתיב סחר ישן "סכר מילס", מעברה בה נוח לחצות את הנהר בקלות. כנסיית ניקולס הקדוש, במקור בזיליקה רומנסקית, הוקמה בסביבות 1230. האזור שמסביב לכנסייה והסמטאות מימי הביניים נשמרו לאורך מאות שנים, עד שנהרסו בהתקפות אוויריות ובקרב ברלין במהלך מלחמת העולם השנייה. במלאת 750 שנה לברלין בשנת 1987 שוחזר האזור כתערובת של בתים היסטוריים משוחזרים ומבני בטון טרומיים, מה שנותן לו מראה ייחודי. כיום האזור מפורסם בזכות המסעדות והברים הגרמניים המסורתיים שבו. ארמון אפרים-פאלה, שנבנה ב-1766 עבור פייטל היינה אפרים איש הכספים של מלך פרוסיה פרידריך השני. חזית הרוקוקו של הבית בצומת בין Mühlendamm ו- Poststraße התפרסמה כ"פינה היפה ביותר של ברלין", עד להריסת הבניין בשנת 1936 לצורך הרחבת רחוב Mühlendamm. חלקים מהחזית אוחסנו בפאתייה המערביים של ברלין, ונמסרו על ידי שלטונות מערב ברלין למגיסטראט של מזרח ברלין ב-1982 כדי לאפשר את שחזורו. הארמון נבנה מחדש בין 1983 ל-1987 במרחק 12 מטרים ממיקומו המקורי ומשמש מוזיאון. הקנובלאוכהאוס בצדו השני של הרחוב Poststraße הוא בניין משנת 1760, בעל חזית נאו-קלאסית מהמאה ה-19. זהו אחד הבניינים המקוריים ההיסטוריים הבודדים שהשתמרו, מקום מגוריה של משפחת קנובלאוך המשפיעה ובה האדריכל אדוארד קנובלאוך והפיזיקאי קרל-הרמן קנובלאוך. הבניין משמש כמוזיאון חיי ברלין בתקופת בידרמאייר, המוזיאון האזרחי העתיק ביותר של ברלין. בית הנסיך הבוחר העשוי אבן החול אדומה הוקם ב-1897 על גדות נהר השפרה באתר של בניין ישן יותר, שבו מת ג'ון זיגיסמונד, הנסיך הבוחר של ברנדנבורג ב-23 בדצמבר 1619. מיטה מדיה וקבצים בנושא רובע ניקולאי בוויקישיתוף אתר האינטרנט הרשמי של רובע ניקולאי שימרי טוריס, ביקור ברובע התיירותי הכי מפוספס בברלין, באתר ynet, 25 בדצמבר 2019 "Palaces for the people: five communist buildings". The Guardian (באנגלית). 2015-06-20. נבדק ב-2020-09-10.
סמואל אדמס (פוליטיקאי מארקנסו)

סמואל אדמס (באנגלית: Samuel Adams;‏ 5 ביוני 1805 – 27 בפברואר 1850) היה פוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו בפועל מאפריל ועד נובמבר 1844. סמואל אדמס נולד במחוז הליפקס שבווירג'יניה. ב-1835 הוא עבר לטריטוריית ארקנסו, שם הוא היה בעל מטעים ופעיל בפוליטיקה המדינתית. ב-1840 נבחר אדמס לסנאט של ארקנסו. הוא נבחר לתקופת כהונה נוספת ובמהלך תקופת כהונתו השנייה שימש כנשיא הסנאט. ב-29 באפריל 1844 התפטר מושל ארקנסו, ארצ'יבלד יל כדי להתמודד על מושב בבית הנבחרים של ארצות הברית. אדמס, מתוקף תפקידו כנשיא הסנאט, נהיה למושל ארקנסו בפועל, וכיהן בתפקיד עד 5 בנובמבר אותה שנה. במהלך תקופת כהונתו הקצרה כמושל הוא התמקד בעבודות ציבוריות ובחינוך, והותיר בקופת המדינה עודף תקציבי. ב-1846 נבחר אדמס כגזבר של אריזונה, תפקיד בו הוא שימש במשך ארבע שנים. סמואל אדמס נפטר במחוז סאלין שבארקנסו ב-27 בפברואר 1850. הוא נטמן בבית הקברות ההיסטורי מאונט הולי שבליטל רוק. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 64-65. מדיה וקבצים בנושא סמואל אדמס בוויקישיתוף סמואל אדמס באתר אגודת המושלים הלאומית (באנגלית) סמואל אדמס באתר The Political Graveyard (באנגלית) סמואל אדמס, באתר "Find a Grave" (באנגלית)
מרלה דנדרידג'

מרלה דנדרידג (באנגלית: Merle Dandridge; נולדה ב-31 במאי 1975) היא מדבבת, שחקנית וזמרת אמריקאית. דנדרידג׳ נולדה באוקינאווה שביפן ב-31 במאי 1975. אמה של דנדרידג' היא חצי יפנית וחצי קוריאנית, ואביה אפרו-אמריקאי. היא חזרה לארצות הברית עם הוריה עקב עבודתו של אביה, והם התגוררו בבסיס חיל האוויר ביל בקליפורניה לפני שהתיישבו בבסיס חיל האוויר בבלוויו, נברסקה, שם בילתה את רוב ילדותה. היא למדה בבית הספר התיכון Papillion La Vista והשתתפה בשיעור הפקת הצגות ובמגמת תיאטרון. לאחר מכן למדה בקונסרבטוריון התיאטרון באוניברסיטת רוזוולט. דנדרידג׳ החלה את הקריירה שלה בהצגות תיאטרון בשיקגו. היא צברה קהל רחב יותר בתור המדובבת של אליקס ואנס במשחק הפעולה עטור הפרסים Half-Life 2. בשנת 2006, היא לוהקה לתפקיד קאלה בהפקה המקורית של טרזן בברודוויי. היא זכתה בפרס BAFTA על הופעת הדיבוב שלה במשחק 2015 Everybody's Gone to the Rapture. לדנדרידג' היו גם תפקידים חוזרים בסדרת הדרמה של FX ,ילדי האנרכיה בתור ריטה רוזוולט, ואופרת הסבון הנעורים הקצרה של The CW Star-Crossed בשנת 2014. בשנת 2015, היא כיכבה בעונה השנייה של NBC Medical. בשנת 2015 לוהקה דנדרידג׳ לתפקיד הדמות הראשית בסדרת הדרמה של רשת אופרה ווינפרי, גרינליף. היא מגלמת את התפקיד של גרייס גרינליף, בתו המנוכרת של גרינליף. היא זכתה לשבחים רבים על תפקידה בסדרה. מ-9 בנובמבר 2017 עד 7 בינואר 2018, כיכבה דנדרידג' בתפקיד Papa Ge the God of Death בחידוש לדרמה המוזיקלית בברודוויי של Once on This Island. כמו כן, בשנת 2018, היה לה תפקיד חוזר בסדרה הקומית של CBS מרפי בראון. בשנת 2020, דנדרידג׳ לוהקה לתפקיד קבוע בסדרה את שמונה הפרקים של HBO Max "הדיילת". מדיה וקבצים בנושא מרלה דנדרידג' בוויקישיתוף מרלה דנדרידג', ברשת החברתית אקס (טוויטר) מרלה דנדרידג', ברשת החברתית אינסטגרם מרלה דנדרידג', במסד הנתונים הקולנועיים IMDb (באנגלית) מרלה דנדרידג', במסד הנתונים הקולנועיים KinoPoisk (ברוסית) מרלה דנדרידג', באתר MusicBrainz (באנגלית) CAAM, Merle Dandridge on "Blasian" Identity and Oprah Winfrey Network's new summer original series “Greenleaf”, CAAM Home, ‏20 ביוני 2016 (באנגלית אמריקאית) A. B. C. News, 5 Reasons to Watch Oprah Winfrey's New Series 'Greenleaf', ABC News (באנגלית)
Web Server Gateway Interface

Web Server Gateway Interface (בראשי תיבות: WSGI; בתרגום לעברית: ממשק לכניסה לשרת רשת) היא מוסכמת קריאה לשרת HTTP להעברת הקריאות אליו לאפליקציות רשת ותשתיות הכתובות בשפת פייתון. הגרסה העדכנית של WSGI מוגדרת ב-3333 Python Enhancement Proposal (PEP). ומתאימה לפייתון 3. (קדם לו PEP 333 אשר נקבע בשנת 2003 והגדיר את המפרט עבור Python 2) בשנת 2003, נכתבו תשתיות רשת ל-Python בדרך כלל רק מול CGI, FastCGI, mod_python, או API מותאם אישית אחר של שרת אינטרנט ספציפי. מצב זה גרם לכך שכתיבת לוגיקת שרת הרשת הייתה מצומדת בחוזקה לתשתית הספציפית אשר נבחרה לבניית השרת. WSGI נוצר אפוא כממשק נייטרלי לחיבור שרתי ואפליקציות רשת כתשתית אחידה לפיתוח יישומי אינטרנט. ל-WSGI שני צדדים: צד השרת – מריץ לרוב שרת אינטרנט כגון Apache או Nginx, או שרת קל משקל כגון flup. צד היישום/מסגרת אשר נכתב בפייתון. בין השרת והאפליקציה, ייתכן שיתווכו רכיבי תווך (Middleware) אשר יבצעו פעולות שונות על הקלט לפני מסירתו לאפליקציה. ממשק שרת אסינכרוני (ASGI) – היורש הרוחני של WSGI, מוסיף תמיכה ליישומים אסינכרוניים. "PEP 3333 – Python Web Server Gateway Interface v1.0.1". Python.org. נבדק ב-2018-04-04. "FrontPage – Python Wiki". Python.org. נבדק ב-2017-01-27. "PEP 3333 – Python Web Server Gateway Interface v1.0.1". Python.org. נבדק ב-2018-04-04."PEP 3333 – Python Web Server Gateway Interface v1.0.1". Python.org. Retrieved 2018-04-04.
ג'והורי

ג'וּהוּרי (çuhuri, жугьури, ז׳אוּהאוּראִ), הידועה גם כ"טאטית יהודית", היא שפתם של יהודי ההרים בקהילות שבצפון הקווקז ובמזרחו. השפה שייכת למשפחת הלשונות האיראניות. ג'והורי היא שפה יהודית, ניב של פרסית יהודית שבמשך הדורות קלט לתוכו מילים אזריות ועבריות עד שנוצרה השפה הנקראת היום ג'והורי או טאטית יהודית. השפה נוצרה לאחר תקופתו של נַדִּיר שַאהּ, מלך פרס בשנים 1733–1747. עד לתקופה זו הקהילה היהודית הייתה קיימת בנסיכות דרבנט (היום ברפובליקה של דאגסטן) ושפותיה היו עברית ואזרית. עקב מדיניותו של נדיר שאה הועברו לנסיכות דרבנט אוכלוסיות דוברות לשון פרסית, ובתוכן היו גם יהודים. באזור נוצר ניב פרסי דרבנטי, ובקרב היהודים נוצר ניב פרסי דרבנטי יהודי, אשר התפתח ונעשה לשונם העיקרית של יהודי המקום, שמאוחר יותר התפזרו בכל מזרח הקווקז.[דרוש מקור] השם הנוסף "טאטית יהודית" נולד לאחר המהפכה הבולשביקית על ידי השלטונות הסובייטיים. מסיבות פוליטיות ועקב רצונם לדכא את האמונה הדתית, רשמו השלטונות רבים מן היהודים ההרריים במפקדים הממלכתיים בתואר "טאטים" – כינוי לזרים דוברי פרסית. בכך סיווגו את היהודים ההרריים כחלק מהאוכלוסייה המוסלמית-טאטית; אולם את הטאטים המוסלמים הם הגדירו כבני העם האזרי, וכך הפך הכינוי "טאט" מילה נרדפת ליהודי. בשנת 1923 פרסם קמואל גלעדוב מילון ג'והורי עם אותיות עבריות. עד שנת 1929 נכתבה שפת ג'והורי באותיות עבריות, אחר כך באלף-בית לטיני, ומאוחר יותר באותיות קיריליות. במאה העשרים החלו להופיע כתבי עת ועיתונים בשפת הג'והורי. אחד העיתונים היה Zakhmetkesh. לאחר מלחמת העולם השנייה, הסובייטים הורו על הרוסית כשפה הרשמית היחידה באזור ופרסום העיתונים הופסק. שפה זו היא מקבוצת השפות האיראניות, שמשתייכת לענף ההודו-איראני של משפחת השפות ההודו-אירופיות. בתחילת המאה ה-20 "ג'והורי" השתמשו בכתב העברי. בשנות ה-20 הותאם עבורו הכתב הלטיני; מאוחר יותר הוא נכתב בקירילית. השימוש באלפבית העברי זכה לפופולריות מחודשת. פרץ אליהו, המוזיקה של היהודים ההרריים, המרכז לחקר המוזיקה היהודית, האוניברסיטה העברית, ירושלים 1999 אריאל ונועה ישי, ‏היישוב היהודי במזרח קווקז, פעמים יעקב יצחקי, אוצר המילים של השפה התאתית-יהודית, ירושלים: מכון בן צבי לחקר קהילות ישראל במזרח, יד בן צבי והאוניברסיטה העברית בירושלים, תשע"ז מדיה וקבצים בנושא ג'והורי בוויקישיתוף JUHURO.RU - Информационно развлекательный портал горских евреев Горские Евреи Израиля population ~70,000 ג'והורו – שפתם של היהודים ההרריים שני ליטמן, שפות נכחדות, ג'והורי, שפת היהודים ההרריים, באתר הארץ, 6 באפריל 2010 אליסה אברמוב, מכתבים נדירים בג'והורי ממלחמת העולם השנייה, בבלוג "הספרנים" של הספרייה הלאומית, 10.05.2020 שפה טאטית-יהודית, דף שער בספרייה הלאומית
ערן שמש

ערן שמש הוא שחיין פאראלימפי לשעבר, זוכה שתי מדליות ארד פאראלימפיות. שמש נכה צה"ל קטוע רגל מתחת לברך. במשחקים הפאראלימפיים ברצלונה (1992) זכה בשתי מדליות ארד, במשחה ל-100 מטר גב (דרגת נכות S10) בתוצאה של 1:10.19 דקות ובמשחה שליחים 4x100 מטר חופשי ביחד עם חנוך בודין, שלום אייגר ושלמה פינטו בתוצאה של 4:19.38 דקות. הוא סיים במקום שישי במשחה ל-50 מטר חופשי (דרגת נכות S10) בתוצאה של 28.24 שניות ובמקום חמישי במשחה שליחים 4x100 מטר מעורב ביחד עם חנוך בודין, שלמה פינטו ורון בולוטין בתוצאה של 4:57.77 דקות. נוסף לכך, הוא שחה במשחה ל-100 מטר חופשי (דרגת נכות S10) בתוצאה של 1:03.09 דקות ולא העפיל למשחה הגמר. במשחקים הפאראלימפיים אטלנטה (1996) סיים במקום חמישי במשחה ל-100 מטר גב (דרגת נכות S10) בתוצאה של 1:08.50 דקות, פעמיים במקום שמיני במשחה ל-50 מטר חופשי (דרגת נכות S10) בתוצאה של 27.79 שניות ובמשחה ל-100 מטר חופשי (דרגת נכות S10) בתוצאה של 1:01.13 דקות. נוסף לכך, סיים במקום שישי במשחה שליחים 4x100 בסגנון חופשי ביחד עם שלום אייגר, חנוך בודין ורון בולוטין ואוריאל מוזס בתוצאה של 4:17.69 דקות. במשחקים הפאראלימפיים סידני (2000) סיים במקום שמיני במשחה ל-100 מטר גב (דרגת נכות S10) בתוצאה של 1:11.54 דקות. שמש עובד בבנק לאומי לישראל. פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
אלברט אלאוורדה

אלברט אלאוורדה חימנס (בספרדית: Albert Alavedra Jiménez; נולד ב-26 בפברואר 1999) הוא כדורגלן עבר ספרדי-אנדורי ששיחק בעמדת הבלם. אלאוורדה התחיל את הקריירה שלו במחלקות הנוער של אספניול ואף שיחק שנה אחת בסבאדל. לאחר שעבר את גיל הנוער שיחק בלוגרוניס ב', אלגסיראס, מאנרסה, קרדאניולה דל ואלס, קלאהורה ב', פובלה דה מפומט ובדאלונה מהליגות הנמוכות של ספרד. בינואר 2023 חתם בפרימורייה מהליגה הסלובנית השנייה. ב-4 במרץ 2023 ערך את הופעת הבכורה שלו בקבוצה הבוגרת בניצחון 0-2 נגד ביסטריצה. ב-23 ביולי 2023 חתם בווארדאר סקופיה מליגת העל המקדונית. חודשיים לאחר מכן הודיע על פרישה מכדורגל והצטרף לצוות המקצועי של אקדמית "מסלולי הכדורגל האירופי". אלאוורדה אמנם נולד בספרד, אך החליט לייצג את אנדורה מולדת אימו. אלאוורדה שיחק בנבחרות הנוער והצעירות של המדינה. ב-23 באוקטובר 2020 ערך את הופעת הבכורה שלו בנבחרת הבוגרת בהפסד 2-0 לאיי פארו במסגרת ליגת האומות. אלברט אלאוורדה, באתר Transfermarkt אלברט אלאוורדה, באתר Soccerway אלברט אלאוורדה, באתר WorldFootball.net אלברט אלאוורדה, באתר National Football Teams אלברט אלאוורדה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלברט אלאוורדה".
האנה מור

האנה מור (באנגלית: Hannah More; ‏2 בפברואר 1745 – 7 בספטמבר 1833) הייתה סופרת, פילנתרופית, משוררת ומחזאית דתית אנגלייה שכתבה על נושאים מוסריים ודתיים. היא הייתה שמרנית אך סייעה לקידום התנועה לביטול העבדות בבריטניה. היא נולדה בבריסטול, לימדה בבית ספר שאביה ייסד שם והחלה לכתוב מחזות. היא השתלבה באליטה הספרותית הלונדונית וחברה מובילה במעגל הבלוסטוקינג. מחזותיה ושירתה המאוחרים יותר הפכו אוונגליסטים יותר. היא הצטרפה לקבוצה המתנגדת לסחר בעבדים. בשנת 1790 היא כתבה את "Cheap Repository Tracts" על נושאים מוסריים, דתיים ופוליטיים, כדי להפיץ קרוא וכותב בקרב העניים (כתשובה לספר "זכויות האדם" של תומאס פיין). בו בזמן, היא הרחיבה את קשריה עם בתי ספר שהיא ואחותה מרתה הקימו בסמרסט. אלה ריסנו את הוראת העניים, ואיפשרו קריאה מוגבלת אך ללא כתיבה. מור נודעה בזכות השמרנות הפוליטית שלה, שתוארה כאנטי-פמיניסטית, "קונטרה-מהפכנית" או פמיניסטית שמרנית. מדיה וקבצים בנושא האנה מור בוויקישיתוף כתבי האנה מור בפרויקט גוטנברג (באנגלית) האנה מור, באתר אנציקלופדיה בריטניקה (באנגלית) האנה מור, באתר "Find a Grave" (באנגלית) Harriet Guest, 2005, "Hannah More and Conservative Feminism", British Women's Writing in the Long Eighteenth Century. London: Palgrave Macmillan. ערך זה הוא קצרמר בנושא אישים ובנושא היסטוריה. אתם מוזמנים לתרום לוויקיפדיה ולהרחיב אותו.
גרובס

האם התכוונתם ל... גארי גרובס – שחקן אמריקאי ויק גרובס – כדורגלן אנגלי לסלי גרובס – קצין חיל הנדסה בצבא ארצות הברית מדליין גרובס – שחיינית אוסטרלית פרי גרובס – כדורגלן אנגלי צ'ארלס גרובס – מנצח בריטי גרוב גרייבס
טום סטורטון

תומאס אדוארד אלכסנדר סטורטון (באנגלית: Thomas Edward Alexander Stourton; נולד ב-28 בספטמבר 1987) הוא שחקן, קומיקאי וסופר אנגלי. סטורטון החל את הקריירה שלו כקומיקאי באוניברסיטה, והופיע בסדרת האינטרנט "High Renaissance Man" שכתב יחד עם טום פאלמר. לאחר שסיים את לימודיו באוניברסיטה, השניים המשיכו לכתוב ולהופיע יחד כצמד קומדי "Totally Tom". בין השנים 2014 ו-2021 דיבב בסדרת ההנפשה לילדים "תומאס הקטר וחברים" את דמויותיהם של דאנקן, רקס, טרנס, אלפי (עונות 23 ו-24) ואיש הדת השמן בשתי הגרסאות האנגליות. ב-2015 החל להשתתף בקומדיית המערכונים של CBBC Horrible Histories. סטורטון גם גילם ויקינגי שכונה 'לופטי' בפרק של הסדרה "דוקטור הו". ב-2018, סטורטון שיחק בתפקיד אדוארד סנודן בסרט הקומדיה המרגל שזרק אותי, בהשתתפות מילה קוניס, קייט מקינון וג'סטין ת'רו. באותה שנה הוא החל לשחק את התפקיד החוזר של רובי, הסוכן המתחרה, בסדרה Stath Lets Flats. בשנת 2019, הוא גילם את פרסי בסרט הקומדיה "Horrible Histories: The Movie – Rotten Romans", המבוסס על תוכנית הטלוויזיה "Horrible Histories". בשנת 2021 הוא היה שותף לכתיבה וכיכב בסרט העלילתי, "All My Friends Hate Me". באותה שנה הוא גם הופיע בפיילוט של הסדרה Dreaming Whilst Black, וכיכב בפרקים בסדרות הטלוויזיה Buffering ו-Mood. בשנת 2022 הוא גילם דמויות שונות בסדרת הטלוויזיה של ערוץ 4, "Red Flag". בשנת 2023 הופיע בסרט ברבי בתפקיד קן בעל עגיל-הקסם. מדיה וקבצים בנושא טום סטורטון בוויקישיתוף טום סטורטון, ברשת החברתית פייסבוק טום סטורטון, במסד הנתונים הקולנועיים IMDb (באנגלית) טום סטורטון, באתר AllMovie (באנגלית) טום סטורטון, במסד הנתונים הקולנועיים KinoPoisk (ברוסית) Thomas Edward Alexander Stourton, The Peerage "Totally Tom: Class act | the Spectator". Smith, Caroline (6 באוגוסט 2018). "'The Spy Who Dumped Me' disappointingly misses target". www.dailycal.org. The Daily Californian. נבדק ב-18 בינואר 2021. {{cite web}}: (עזרה) Johnson, Rich (14 ביוני 2019). "Horrible Histories: Rotten Romans Gets a New Trailer, and Some New Faces". www.bleedingcool.com. Bleeding Cool News. נבדק ב-18 בינואר 2021. {{cite web}}: (עזרה) Hipes, Patrick (2021-07-30). "Tribeca Horror Comedy 'All My Friends Hate Me' Gets U.S. Deal With Super Ltd". Deadline (באנגלית אמריקאית). נבדק ב-2022-08-27. "Horrible Histories Movie Gets its World Premiere". chortle.co.uk. 22 במאי 2019. נבדק ב-29 בינואר 2020. {{cite web}}: (עזרה) "Tom Stourton on acting alongside amazing Peter Capaldi and playing a cowardly Viking in 'Doctor Who'". radiotimes.com. Radio Times. נבדק ב-29 בינואר 2020. {{cite web}}: (עזרה) Chaney, Jen (2 באוגוסט 2017). "What Would Diplo Do? Is a Meta Showcase for James Van Der Beek". www.vulture.com. Vulture. נבדק ב-18 בינואר 2021. {{cite web}}: (עזרה)
יצחק פרידמן (הוסיאטין)

הרב יצחק פרידמן (ה'תר"ס, 1900 לערך – ט' באלול ה'תשכ"ח, 2 בספטמבר 1968) היה האדמו"ר האחרון בשושלת הוסיאטין. נולד בהוסיאטין שבאוקראינה לרבי יעקב פרידמן, לימים האדמו"ר השלישי מחסידות הוסיאטין, בנו של ר' יצחק פרידמן מבוהוש, וחתנו של ר' ישראל פרידמן מהוסיאטין האדמו"ר השני מהוסיאטין, שהיה נכדו של ר' ישראל מרוז'ין. מצד סבתו (אם אביו) היה צאצא של ר' מנחם מנדל הגר מקוסוב, ר' משה לייב מסאסוב ואדמו"רים נוספים. מצד אמו היה צאצא של השרף ממוגלניצא, המגיד מקוז'ניץ ועוד. נקרא בשם "יצחק" על שם סבו מצד האב, מייסד חסידות בוהוש, שנפטר 4 שנים לפני לידתו. חסידיו מספרים כי עוד מילדותו שקד על לימוד התורה. כל חייו חי ופעל בסמיכות אל סבו ואביו האדמו"רים מהוסיאטין. עם פרוץ מלחמת העולם הראשונה והקרבות בגליציה עבר עם אביו וסבו לעיר באד הומבורג הסמוכה לפרנקפורט, ולאחר מכן לווינה. גם לאחר המלחמה נותר יחד עימם בווינה. בטבת תרצ"ז (1937) עלה לארץ ישראל עם אביו וסבו, והתגורר בתל אביב ברחוב ביאליק 19, שם היו גם בית הכנסת ובית מדרשו של סבו ולאחר מכן של אביו. בי"ח בחשוון תשי"ז נפטר אביו ובצוואתו לא מינה אדמו"ר ממשיך. ר' יצחק סירב להפצרות החסידים לכהן כאדמו"ר ועל כן אמו החלה לקבל את החסידים ולשמש מעין אדמו"ר. לאחר פטירתה בי"ג בכסלו תשי"ט נענה לבקשות החסידים והחל לכהן כאדמו"ר הרביעי והאחרון לחסידות הוסיאטין. ר' יצחק היה צנוע בהליכותיו, ובשל היותו רווק גם לא חבש את השטריימל הרוז'ינאי הידוע לראשו. ר' יצחק לא נישא מעולם, ולאחר פטירתו חדלה להתקיים שושלת אדמו"רי הוסיאטין. ר' יצחק נפטר בט' באלול תשכ"ח (1968) ונקבר בבית הקברות היהודי העתיק בטבריה בסמוך לקבר אביו וסבו. לאחר פטירתו ניהל את החסידים אחיינו, ר' מרדכי באומינגר שהיה מתוועד עימם בימי היארצייט של אבותיו ונושא שיחות משלו. תורותיו של ר' יצחק כונסו על ידי חסידיו לספר שיח יצחק שמכיל (דרשות) לימי היארצייט של אבותיו וחגים, שנשא מתקופת עלייתו לכהן כאדמו"ר (החל מחנוכה תשי"ט, בחודש הראשון לעלייתו לכהן כאדמו"ר) ועד פטירתו. מנהג אדמור"י בית הוסיאטין היה שלא לומר דברי תורה בפומבי, ור' יצחק המשיך את מסורת אביו שחידש אמירת דברי תורה בימי הילולה של אבות השושלת, כתיווך בין מסורת בית הוסיאטין שלא לומר בכלל לבין מסורת בית בוהוש מצד אביו שם נהגו לומר דברי תורה כל שבת. התורות מבוססות על מחברות שבהן רשם ר' יצחק את דבריו, בתוספת עריכה מעטה. הספר יצא בשתי מהדורות, האחרונה שבהם משנת תשפ"ב (2022). יצחק אלפסי, "אנציקלופדיה לחסידות - אישים" כרכים א-ג, הוצאת מוסד הרב קוק, 1986, 2000, 2004. במלכות הקדושה - הרב יהודה ברנדס, הוצאת תבונות, אלון שבות, תשס"ו (2006). אמרו צדיק - הרב מאיר צבי גרוזמן, רמת גן, תשס"ו (2006). הרב מאיר צבי גרוזמן (עורך), "ראיתי צדיק", תשע"ו (2016).
שחטיור סליהורסק

מועדון הכדורגל שחטיור ("שחטיור" משמעו "כורה") הוא מועדון כדורגל בלארוסי מהעיר סליהורסק. הישגה המשמעותי ביותר של קבוצת הכדורגל הוא הזכייה באליפות הליגה בעונות 2005, 2020, 2021, 2022. פרק זה לוקה בחסר. אנא תרמו לוויקיפדיה והשלימו אותו. הקבוצה השתתפה בעונת 2001/02 במוקדמות גביע אופ"א אך הפסידה בשלב ההעפלה הראשון לקבוצת צסק"א סופיה הבולגרית. הקבוצה חזרה למפעלים האירופיים בעונת 2003 בגביע האינטרטוטו כאשר גברה בשלב הראשון על אומג טאון מצפון אירלנד אך בשלב השני נכנעה לאן. קיי. קיבליה הקרואטית. שתי עונות לאחר מכן, בעונת 2004/05 השתתפה הקבוצה שנית במוקדמות גביע אופ"א, אך גם אז נכנעה כבר בשלב ההעפלה הראשון לניסטרו אוטצי הרומנית. שחטיור התמודדה לראשונה במוקדמות ליגת האלופות בעונת 2006/07, אך בשלב ההעפלה הראשון נכנעה לשירוקי ברייג מבוסניה והרצגובינה. בשנת 2011 הקבוצה הגיע למשחק הגמר של גביע אלופות חבר המדינות. בסוף עונת 2011 הקבוצה סיימה במקום השני בליגה והעפילה לליגה האירופית בעונת 2012/2013. הקבוצה הפסידה בסיבוב המוקדמות השני לריד והודחה מהטורניר. בעונת 2014 הקבוצה זכתה בגביע השני בתולדותיה. בעונת 2018/2019 זכתה בגביע השלישי שלה, אך לא הצליחה לזכות גם בסופרקאפ, שנערך במרץ 2020. עם זאת בעונת 2020 זכתה באליפות בלארוס בפעם השנייה בתולדותיה ובפתח עונת 2021 זכתה לראשונה בסופר קאפ הבלארוסי. בעונת 2021 זכתה באליפות שנייה ברצף והשלישית בסך הכל. בנובמבר 2022 זכתה באליפות הרביעית והשלישית שלה ברציפות. ליגת העל הבלארוסית בכדורגל זכייה (4): 2005, 2020, 2021 ,2022 הגביע הבלארוסי זכייה (2): 2004, 2014, 2019 הסופר קאפ הבלארוסי זכייה (2): 2021, 2023 שחטיור סליהורסק (הוקי קרח) אתר האינטרנט הרשמי של שחטיור סליהורסק שחטיור סליהורסק, ברשת החברתית אקס (טוויטר) פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
בני פרץ (קצין)

בני פרץ (נולד ב-1 בדצמבר 1962) הוא קצין צה"ל במילואים בדרגת אלוף-משנה. פרץ כיהן, בין היתר, כמפקד חטיבה 847, כסגן מפקד המרכז הלאומי לאימונים ביבשה וכמפקד קורס מפקדי טנקים. פרץ גדל ולמד ברמלה. בוגר תואר שני במדעי המדינה מטעם אוניברסיטת חיפה. התגייס לצבא בשנת 1980 שובץ בחיל השריון. הוא עבר הכשרה כלוחם וקורס מפקדי טנקים, והשתתף במלחמת לבנון הראשונה. בהמשך השלים קורס קציני שריון ושימש כמפקד מחלקת טנקים וכמ"פ. לאחר מכן מונה לסגן מפקד גדוד 75. בשנים 1993–1995 שירת כמפקד גדוד 82 והוביל אותו בלחימה ברצועת הביטחון. בתפקידו הבא שימש כמפקד גדוד הטירונים של חיל השריון, ולאחר מכן כמפקד גדוד 198. לאחר מכן הועלה לדרגת אלוף-משנה ובשנים 2001–2005 שירת כמפקד חטיבת מרכבות הפלדה. במקביל שימש ראש מטה עוצבת אתגר, וכן סגן מפקד המרכז הלאומי לאימונים ביבשה, לאחר תפקיד זה השתחרר מצה"ל. לאחר השחרור מהשירות הצבאי הקים פרץ חברת פרסום ובניית אתרים בשם Go443. חטיבה 847 מרכבות הפלדה, באתר יד לשריון, ‏2017-02-27
יוסף (ג'ו) טולדנו

יוסף טולדנו (נולד ב-1938) הוא היסטוריון וביוגרף ישראלי, חוקר יהודי צפון אפריקה. טולדנו נולד במקנס. בצעירותו היה פעיל בתנועת הנוער החלוצי הבונים. בוגר המכון למדריכי חוץ לארץ של ההסתדרות הציונית העולמית. למד משפטים, כלכלה ומדעי המדינה בפריז, ועלה לישראל בשנת 1963 כנציגה של תנועת "עודד" לעידוד עליית סטודנטים ואקדמאים יוצאי מרוקו. לאחר מספר שנים בשירות משרד החוץ ובמחלקת ההסברה של ההסתדרות הציונית העולמית, פנה למחקר יהודי צפון אפריקה. הוא פרסם והשתתף עד כה בלמעלה מעשרה ספרים על ההיסטוריה והתרבות של יהדות צפון אפריקה בכלל ומרוקו בפרט, בעברית באנגלית ובצרפתית. טולדנו מתגורר כיום בירושלים. רדיפה והצלה: יהודי מרוקו תחת שלטון וישי, הוצאת "אורות יהדות המגרב", 2016 יהודי מרוקו, מרכז ההסברה שירות הפרסומים, ירושלים 1986 ויהי בעת המלאח: תולדות היהודים במרוקו מראשית התיישבותם ועד ימינו, ירושלים 1984 Meknès : portrait d'une communauté juive marocaine, ירושלים 2017 Une histoire de familles : les noms de famille juifs d'Afrique du Nord des origines à nos jours, ירושלים 1998 Épreuves et libération : les juifs du Maroc pendant la Seconde guerre mondiale, ירושלים 2014 Tadart-Naït O'hana : histoire d'une famille juive marocaine, Casablanca 1994 Egyptian magic : the forbidden secrets of ancient Egypt, הוד השרון 2004 מדיה וקבצים בנושא יוסף טולדנו בוויקישיתוף ג'ו טולדנו, דף שער בספרייה הלאומית טולדנו באתר "הקמפוס היהודי הדיגיטלי" בצרפת
עדי דויטש

עדי דויטש (נולד ב-1959) הוא ספורטאי פאראלימפי ישראלי. דויטש שיחק בצעירותו בכדוריד בליגת העל. בשירותו הצבאי היה לוחם בחטיבת גולני והשתתף עם כוח התגובה אל הפיגוע בנהריה (1979). מספר חודשים לאחר מכן, בשטח לבנון עלה על מוקש וכתוצאה מכך נקטעה רגלו הימנית. הוא החל שיקום בבית הלוחם, עסק בשחייה באימונה של מרגלית זוננפלד והשתתף באליפות העולם בשחייה לנכים בשנת 1993. דויטש התחרה בשחייה, רכיבה על אופניים ובכדורעף.עם נבחרת ישראל בכדורעף נכים השתתף במשחקים הפאראלימפיים סידני (2000). בשנת 2012 החל להתחרות בטריאתלון ולהתחרות בטריאתלון איש הברזל ובתחרויות ריצת מרתון. לאחר התאמת תותב חדשני השתתף בין היתר בתחרויות ישראמן 2013 (3.8 ק"מ שחייה, 180 ק"מ רכיבת אופניים, 42.2 ק"מ ריצה), מרתון טבריה 2014, מרתון ניו יורק 2015, מרתון ברלין 2016, תחרות אולטרה מן ואלנס הישראלי (10 ק"מ שחייה, 420 ק"מ רכיבת אופניים, 85 ק"מ ריצה), תחרות ישראמן 2017, תחרות איש הברזל אוסטריה 2017 ומרתון שיקגו 2017. דויטש היה עובד החברה למתנ"סים ובשנים 2010–2017 מנכ"ל החברה העירונית חוויות רחובות. הוא בוגר קורס מאמנים ומדריכים ריצה, חדרי כושר וטריאתלון והיה חבר הנהלה של איגוד האופניים בישראל ושל ההתאחדות הישראלית לספורט נכים. בשנת 2020 מונה למנהל אגף הספורט של עיריית מודיעין-מכבים-רעות. מדיה וקבצים בנושא עדי דויטש בוויקישיתוף אתר האינטרנט הרשמי של עדי דויטש פירוט השתתפותו בתחרויות המשחקים הפאראלימפיים באתר הרשמי של IPC (באנגלית) עדי דויטש – סיפור אישי כנגד כל הסיכויים, סרטון בערוץ "Migvanim Ramat HaSharon", באתר יוטיוב (אורך: 17:00) היכונו לקבלת השראה. ראיון עם עדי דויטש, טריאתלט, איש ברזל ומנהל אגף הספורט של מודיעין מכבים רעות, סרטון בערוץ "קל בקרב – קבוצות כושר קרבי במודיעין", באתר יוטיוב (אורך: 15:16) "גיליתי כוחות שלא ידעתי שקיימים בי", באתר ynet, 4 בדצמבר 2014 הרצאה "הכוח שבך" – בחוויות שווייץ החדשה הכר אותי – עדי דויטש, באתר עדי דויטש, ‏28 באוגוסט 2017 אביגיל קדם, תדהמה בעירייה: מנכ"ל רשת חוויות עדי דויטש הודיע על סיום תפקידו, באתר mynet‏ רחובות, 4 במאי 2017 רותי בוסידן, עדי דויטש הוא המנהל החדש של אגף הספורט במודיעין, באתר mynet מודיעין, ‏17 באוגוסט 2020